Dwelmnes in Kaapstad oopgevlekArgieffoto ŉ 38-jarige uitlander verskyn Maandag in die Kaapstadse landdroshof in verband met ŉ groot hoeveelheid dwelmmiddels wat glo in sy besit gevind is. Die man is Vrydag in ŉ huis in Milnerweg in Maitland in hegtenis geneem ná ŉ gesamentlike klopjag deur verskeie eenhede van die polisie en metropolisie. Die Wes-Kaapse polisie het in ŉ verklaring gesê die man het nagenoeg 4 kg hoëgehalte-dagga, LSD, Ecstasy, ŉ jaggeweer en kontant in sy besit gehad. Die man het in die huis gebly waar hy glo met dwelms handelgedryf het. Die man is in aanhouding by die Maitland-polisiestasie.